Julia Medina

Julia Medina Martín (San Fernando, Cádiz, 1994ko azaroaren 27a) espainiar abeslari eta konpositorea da. 2018an Operación Triunfo lehiaketaren 10. edizioan hartu zuen parte, eta 5. postuan geratu zen. Espainiako folk metal taldearen, Sauromen, bigarren ahots gisa ere jardun du. Benidorm Fest 2026an hartu zuen parte Maria Leonekin batera eta finalista izan zen.  

 Biografia 
Ama San Fernandoko eskola bateko musika maistra zen. Haren eraginpean Julia Medina 13 urterekin hasi zen bere jaioterriko parrokiako abesbatza batekin kolaboratzen. Abesbatza horren ahots nagusi izan zen askotan. 

 Lan ibilbidea 
Kantuak tabernetan interpretatzen hasi zen emanaldiak ematen. 2015. urtean Saurom Cadizko folk metal taldeak gonbidatu zuen, Sueños albumeko abesti batzuetan bigarren ahotsa eta koruak egiteko. 2016. urtean, taldeak bandaren 20. urteurreneko kontzertuan parte hartzera gonbidatu zuen. CD eta DVD formatuan grabatu zen, 20...Al Mundo De Los Sueños izenburupean. 2017an, Sauromek berriro gonbidatu zuen La Magia de la Luna ekitaldi akustikoan parte hartzeko.

Julia Medinak ospe handia lortu zuen 2018. urtean, Operación Triunfo talentu-lehiaketa espainiarrean parte hartu zuenean. Bosgarren geratu zen finalean. Saioan zehar interpretatutako bere cover-ak biltzen zituen bilduma seigarren postura heldu zen Espainian gehien saltzen diren diskoen asteko zerrendan.

Operación Triunfo diskoan izandako arrakastaren ostean, abeslariak Universal Music Españarekin kontratu diskografikoa lortu zuen, eta, horren bidez,  abesti argitaragabeko abestien No dejo de bailar lehen diskoa atera zuen hurrengo urrian. Albumak 3 zenbakian egin zuen debuta albumen zerrendetan. No dejo de bailar lan horrek izen bereko bira ere izan zuen Espainian zehar eta hamaika geldialdi egin.

2021. urteean estudioko bigarren albuma atera zuen, Epicentro izenburukoa. 2023an TV1 kateko Duos increíbles musika saioko aurkezle jardun zuen Xabi Martínezekin batera. 2024an Compañera de viaje EPa argitaratu zuen eta Tu cara me suena saioaren hamaikagarren edizioan parte hartu zuen eta hirugarren finalista izan zen.

San Fernando bere jaioterriko Errege Magoen Kabalgatan Ilusioaren Izarra irudikatzeko aukeratu zuten, Gaspar Erregea hezurmamitu zuen Fran Ocaña abeslariarekin batera.

 Diskografia 

 Sauromekin 

 2015 – Sueños
 2017 – 20...Al Mundo De Los Sueños

 Estudioko albumak 

 2019 – No dejo de bailar
 2021 – Epicentro

 Bildumak 

 2019 – Sus canciones

 Sinpleak 

 2019 – Dime
 2020 - No me despedí
 2020 - No hablan más de tí
 2021 - Qué será de mí
 2023 - Cara B
 2023 - Adiós
 2024 - Espacio
 2024 - Brujería
 2025 - Mi templo
 2025 - Las damas y el vagabundo

 EP 

 2024 - Compañera de viaje

 Birak 

 2020 - Gira No dejo de bailar
 2022 - Epicentro

 Erreferentziak 

 Kanpo estekak 



Kategoria:Cádiztarrak
Kategoria:Pop abeslariak
Kategoria:Gizabanako biziak
Kategoria:Emakume abeslariak